Kritiek teen die diakoniologiese aanpak was onder meer dat dit in homself die gevaar van biblisisme dra, dat dit hulpverlening tot die kerklike ampte beperk en dat dit met die Bybel in isolasie van die mens se leefwêreld werk (Pieterse 1993:103-104). Die diakoniologiese paradigma sou derhalwe op die lang termyn plek maak vir die prakties-teologiese aanpak. Rossouw (1986:76) dui in sy artikel oor begripskeuses in die diakoniologie aan dat die begrip "praktiese teologie" oor 'n lang geskiedenis beskik, waarin die gedagte van 'n praktykgerigte wetenskap voorop staan. Jonker (1983:141) sê immers dat